Amazones
Amazones (Graece ) in mythologia Graeca sunt populus mulierum bellatricium.

Definitio a Forcellini Lexico Totius Latinitatis excerpta 
Aegidius Forcellini sic Amazones describit: " fuere feminae bellicosissimae, quae Sarmatiam ad Tanaim fluvium primum incoluerunt, deinde in Cappadocia ad Thermodontem consederunt. Earum arma erant arcus cum sagittis, securis, hasta, et pelta lunata. Dictae sunt Amazones, quasi sine mamma, ab α (a) priv. et μαζός (mazos), mamma. Mos enim fuit Amazonibus, interfectis maribus, quos genuissent, servare feminas, earumque infantium mammas dextras inurere, ne impedimento essent ad pugnam conserendam, et ne sagittarum jactus impediretur. At in omnibus, quae adhuc exstant, antiquis anaglyphis videre est passim Amazones utraque  mamma praeditas, quia fortasse sculptores, quod visu ingratum foedumque foret, repraesentare nolurint. (...) Origo, regnum, et res gestae Amazonum a Iustino disertissime descripta sunt. Curtius etiam ubi de Thalestri ultima earum regina verba facit, Amazonum cultus et mores breviter persequitur".

Nomina Amazonum 
Inter Amazones enumerantur:

 Antiope
 Hippolyta
 Thalestria seu Thalestris, regina Amazonum (sicut a scriptoribus quibusdam asseveratur) tempore Alexandri Macedonis
 Penthesilea, regina Amazonum

Artes 
Pugna Amazonum Bello Troiano multis a pictoribus demonstrata est, inter alios ab Anselmo Feuerbach, qui bis (1869 et 1873) "Amazonomachiam" pinxit, et a Petro Paulo Rubens, qui anno 1615 picturam ominis eiusdem fecit.

Notae

Fontes 
Aeschylus, Prometheus vinctus 724-8
Ammianus Marcellinus XXII.8.17-19 et 27.
Diodorus Siculus, libro secundo Bibliothecae Historicae cap.44-46
Herodotus, Melpomene 110-117
Isocrates, Panegyricus 68-70
Lysias, Oratio funebris 4-6
 Pausanias libro primo Graeciae descriptionis 2.1 15.2 17.2 25.2 41.7
Plutarchus, "Theseus" in Vitis Parallelis cap. 26-27
 XI.5.1-4.

1042 Amazone

Nexus externi 

 Imagines Amazonum in Musaeo Iconographico Warburgiano

!